**Referat fra styremøte 23.08.21 på Frogner Misjonssenter**

**Tilstede:** Ingun Bråten Thoresen, Are Berg, Jorunn Svindahl, Odd Hamnøy, Matthias Isaksen og Karin Menzhi

**Sak 1. Godkjenning av innkalling og saksliste**

**Vedtak:**

Saksliste og innkalling godkjennes.

**Sak 2. Godkjenning av referat fra styremøte 31.05.21**

**Vedtak:**

Referatet fra styremøtet 31.05.21 godkjennes.

**Sak 3. Årshjul 2021-22**

Gledelig nok kan vi nå igjen møtes til fysiske korøvelser på Frogner Misjonssenter. Det er ikke bestemt enda når den siste øvelsen for høsten blir. Grunnet det at koret kanskje kommer å ha et samarbeide med en musikkgruppe etter jubileumskonserten 14.11.21.

**Vedtak:**

Vi gjennomfører det planlagte korseminaret 23. -24. oktober, jubileumskonserten og korøvelser fysisk så lenge det ikke kommer andre beskjed fra styreleder om eventuelle restriksjoner.

**Sak 4. Korseminar på Sanner hotell 23. -24. oktober**

Grunnet økonomien må alle deltakere betale for seminaret i sin helhet.

**Vedtak:**

Ingun holder kontakten med Sanner hotell og siste frist for vederlagsfri avbestilling er 11. september.

Ingun orienterer koret om aktuelle saker angående seminaret underveis!

Matthias kontakter aktuelle musikere/sangere som skal delta på seminaret og konserten.

**Sak 5. Jubileumskonserten 14. november 2021**

Matthias informerte om at det nå er bestemt at solist på jubileumskonserten blir Knut Grove, baryton. Han ser også for seg at solisten synger noe utover konsertrepertoaret. Matthias har vært i kontakt med lysmannen ved Frogner skole- og kultursenter, og tenker at lokalet der ikke helt passer for vårt konsertrepertoar med mye a cappella sang.

Jorunn har vært på en kirkerunde i sommer og sett på hva som finnes av alternativer. Sørum kirke er ledig, og der har koret også hatt konserter tidligere. Vi kan få leie kirken fra kl 14:00 den 14. november. Akustikken i kirken er veldig god, og smittevernet kan ivaretas.

**Vedtak:**

Matthias avbestiller Frogner skole- og kultursenter og informerer koret underveis om repertoaret til konserten.

Jorunn er kontaktperson for kirkelokalet. Sørum kirke er reservert for jubileumskonserten som begynner kl 18:00 søndag 14. november.

Are legger ut informasjon om konserten på korets hjemmeside og Facebookside.

**Sak 6. Økonomi**

Alle korkontingenter for våren er nå betalt. Vi fikk innvilget 10 000,- i konsertstøtte. Are har sendt søknader om korstøtte til aktuelle aktører, bl. a. Lillestrøm kommune og Norges korforbund. Det blir også søkt om støtte fra Lillestrøm sparebank.

Det er søkt om VO-midler. Ikke klart enda hvor mye vi får i støtte for våren. Det skal komme et vedtak i starten på september.

**Vedtak:**

Korets økonomi er sak på hvert styremøte og den er fortsatt stabil.

Jorunn tar kontakt med en som jobber i Lillestrøm sparebank vedr støtte.

**Sak 7. Permisjonssøknad**

Styret har mottatt en permisjonssøknad fra Heidi i soprangruppen. Hun ønsker permisjon i 1 år fra og med høstterminen.

Tonje, også i soprangruppen har sluttet i koret grunnet andre aktiviteter.

**Vedtak:**

Ingun har sendt et svar om at permisjonen er innvilget.

**Sak 8. Eventuelt**

Koret fikk før sommerferien en invitasjon til deltakelse i prosjekt «Digitalt kor». På styremøtet ble det tatt en avgjørelse om at dette ikke er så aktuelt for oss nå. Siden vi har det meste på plass allerede.

Matthias informerte om et forslag til et samarbeide med «Wirakocha», et ensemble som spiller og synger barokkmusikk fra Sør-Amerika (se også under sak 3). Flere av medlemmene i gruppen var medstudenter til Matthias på Musikkhøyskolen.

De pleier å ha julekonserter.

Styret diskuterte denne muligheten for koret. Det kan handle om et konsertsamarbeide i slutten av januar 2022. Eller deltakelse på en eventuell «Sørumfestival». Det blir sendt ut en link fra Matthias med et eksempel på musikken.

Neste styremøte er 1. november kl 17:30-19:00 Refr. Karin Menzhi